Shane Keith Warne (13 September 1969 – 4 Maart 2022) was 'n Australiese krieketspeler. Hy was 'n regterarm draaibouler en word wyd beskou as een van die grootste boulers in krieketgeskiedenis. In 2008 is hy deur 'n paneel van krieketkenners as een van vyf van Wisden se Krieketspelers van die Eeu aangewys, die enigste spesialis bouler en die enigste speler wat ten tyde van die aanwysing steeds gespeel het. Warne het sy eerste Toetswedstryd in 1992 gespeel en meer as 1 000 paaltjies in toetse en Internasionale eendagwedstryde (EDI's) geneem. Warne se 708 toetspaaltjies was tot 2007 die rekord vir die meeste paaltjies wat deur enige bouler in toetskrieket geneem is. Hy is as een van die Wisden Krieketspelers van die Jaar gekies in die 1994 Wisden Krieketalmanak, en was die Wisden Voorste Krieketspeler in die Wêreld in 1997 en 2004. Hy was 'n nuttige stertkolwer en het meer as 3 000 toetslopies aangeteken, met 'n hoogste telling van 99 – en is steeds die kolwer wat die meeste lopies behaal het sonder 'n toetshonderdtal agter sy naam.